Period: Old Babylonian
Genre: Literary
Transliteration:
<SURFACE>
...
nam-lugal-ŋa₂ ud-bi sud-da
bal-ŋa₂ he₂-ŋal₂ pa ed₂-ed₂-dam
{d}en-ki en dug₄-ga-ni nu-kur₂-ru saŋ il₂ ba-ni-kur₉
{d}utu inim-ma-ni saŋ-ba du maškim-še₃ ma-an-šum₂
{d}nin-lil₂ kalam-ma gu₃ hul₂-la ma-ni-de₂-a-ke₄-eš₂
unken-na ŋizzal ma-ni-ak-ke₄-eš₂
šul-gi sipad zid...
ŋa₂-ŋiš-šu₂-a e₂ di si...
e₂ mah...tum₂-ma-na
{e₂}pa-pah ki u₆ di kur-kur-ra ni₂ huš gur₃-ru-na
e₂...<unk> šag₄-bi-a silim...
...mu-da-ab-du₃ <unk> <unk>...mu <unk>...
...gu₂...
urud niŋ₂ kalag-ga-a...
lu₂ hul-ŋal₂ {ŋiš}tukul-la...
a₂ aŋ₂-ŋa₂-ni-ta me₃-a mu-ni-gaz-a
ur-saŋ gal-gal mu-til-la-ŋu₁₀ bar-ba im-mi...
gu₂-bi-a ŋiri₃-ŋu₁₀ im-mi-gub
ki-gal-ba ni₂-ŋu₁₀ saŋ im-ma-ni-il₂
alan kug-sig₁₇ alan {na₄}za-gin₃-na-ŋu₁₀
kisal mah e₂-niŋ₂-ŋa₂-ra-ka-na si ba-ni-sa₂-sa₂
aratta kug-gin₇ gi₁₆-sa mi-ni-ŋar-ŋar
e₂-muhaldim gal-la-ni gud udu ba-ni-ŋar
e₂-gir₄ mah-a-ni he₂-ŋal₂-la bi₂-de₆
e₂-lunga₃ zabar-re he₂-du₇-na
kaš-kaš-bi-ta <unk> ki ba-ni-us₂-us₂
kaš gig₂ kurun kaš su₄ e₂ a₂ sikil-ba sur-ra
kiŋ₂-sig unu₂ gal-la-ni ba-ni-ŋar
...
...

Cuneiform:
<SURFACE>
...
𒉆𒈗𒂷𒌓𒁉𒋤𒁕
𒁄𒂷𒃶𒅅𒉺𒌓𒁺𒌓𒁺𒁮
𒀭𒂗𒆠𒂗𒅗𒂵𒉌𒉡𒉽𒊒𒊕𒅍𒁀𒉌𒆭
𒀭𒌓𒅗𒈠𒉌𒊕𒁀𒁺𒉺𒁽𒂠𒈠𒀭𒋧
𒀭𒎏𒆤𒌧𒈠𒅗𒄾𒆷𒈠𒉌𒌤𒀀𒆤𒂠
𒌺𒈾𒄑𒌆𒉿𒎓𒋡𒈠𒉌𒀝𒆤𒂠
𒂄𒄀𒉺𒇻𒍣...
𒂷𒄑𒋙𒀀𒂍𒁲𒋛...
𒂍𒈤...𒁺𒈠𒈾
𒂍𒉺𒈜𒆠𒅆𒂍𒁲𒆳𒆳𒊏𒉎𒍽𒅍𒊒𒈾
𒂍...<unk>𒊮𒁉𒀀𒁲...
...𒈬𒁕𒀊𒆕<unk><unk>...𒈬<unk>...
...𒄘...
𒍏𒃻𒆗𒂵𒀀...
𒇽𒅆𒌨𒅅𒄑𒆪𒆷...
𒀉𒉘𒂷𒉌𒋫𒀞𒀀𒈬𒉌𒄤𒀀
𒌨𒊕𒃲𒃲𒈬𒌀𒆷𒈬𒁇𒁀𒅎𒈪...
𒄘𒁉𒀀𒄊𒈬𒅎𒈪𒁺
𒆠𒃲𒁀𒉎𒈬𒊕𒅎𒈠𒉌𒅍
𒀩𒆬𒄀𒀩𒎎𒍝𒆳𒈾𒈬
𒆦𒈤𒂍𒃻𒂷𒊏𒅗𒈾𒋛𒁀𒉌𒁲𒁲
𒇶𒆬𒁶𒄃𒊓𒈪𒉌𒃻𒃻
𒂍𒈬𒃲𒆷𒉌𒄞𒇻𒁀𒉌𒃻
𒂍𒌋𒀜𒈤𒀀𒉌𒃶𒅅𒆷𒉈𒁺
𒂍𒋋𒌓𒅗𒁇𒊑𒃶𒌌𒈾
𒁉𒁉𒁉𒋫<unk>𒆠𒁀𒉌𒍑𒍑
𒁉𒈪𒁉𒁷𒁉𒋜𒂍𒀉𒂖𒁀𒋩𒊏
𒆥𒋝𒋼𒀕𒃲𒆷𒉌𒁀𒉌𒃻
...
...